ཨ་ཕྱུག་རྩྭ་ཐང་ཐོག་གླིང་གེ་སར་རྒྱལ་པོ་དང་འབྲེལ་བ་ཡོད་པའི་སྒྲུང་དང་རིག་ཤུལ་མང་ཞིང་།གེ་སར་ལྷ་ཁང་ནི་དེ་རིགས་ཀུན་ཏུ་འདུས་པའི་རིག་གནས་ཀྱི་བང་མཛོད་ལྟ་བུ་ཞིག་རེད།ཆོས་ལ་དད་པ་བྱེད་མཁན་མང་ཚོགས་རྣམས་ཀྱིས་གེ་སར་ལྷ་ཁང་རང་གི་དད་པ་བྱེད་སའི་གནས་དང་།གེ་སར་རྒྱལ་པོ་རང་གི་སྐྱབས་སུ་བཅོལ་སའི་མགོན་པོར་བཀུར་ནས།རྟག་ཏུ་གསོལ་བ་སྨོན་ལམ་འདེབས་པ་དང་།ཞིབ་འཇུག་པ་རྣམས་ཀྱིས་གེ་སར་ལྷ་ཁང་དེ་རིག་ཤུལ་གལ་ཆེན་ཞིག་ལ་བརྩིས་ནས།གནའ་བོའི་ལོ་རྒྱུས་ཀྱི་བརྩམས་ཆོས་ཆེན་པོ་གླིང་སྒྲུང་།དང་བཅས་པའི་སྤྱི་ཚོགས་ཡོངས་ཀྱིས་རྒྱབ་སྐྱོར་ཆེན་པོ་བྱས་པ་རེད།དེ་འདྲའི་གནས་ཚུལ་འོག།ལ་ལས་དཔལ་འབྱོར་གྱི་མཐུན་རྐྱེན་བསྒྲུབས་པ་དང་།ལ་ལས་གླ་མེད་ངལ་རྩོལ་བྱས་ནས་རང་རང་གི་ནུས་ཤུགས་གང་ཡོད་བཏོན་སྟབས།གེ་སར་དྲན་རྟེན་ཁང་ཉམས་བཟོ་གསར་བཞེངས་ཀྱི་ལས་ཀ་བདེ་བླག་ངང་གྲུབ་ནས།ད་ལྟའི་གཞི་རྒྱ་འདི་ལྟ་བུ་བྱུང་བ་རེད།འདི་ནི་རང་རྒྱལ་གྱི་གེ་སར་དྲན་རྟེན་ཁང་ཨང་དང་པོ་ཡིན་པས།རང་རྒྱལ་གྱི་གླིང་སྒྲུང་།རིག་གནས་འཕེལ་རྒྱས་གཏོང་རྒྱུར་ནུས་པ་གལ་ཆེན་ཐོན།གེ་སར་དྲན་རྟེན་ཁང་གི་ཤར་ངོས་སུ་ཡོད་པའི་རྩྭ་ཐང་ཐོགཕྱིས་སུ་དཔལ་བརྒྱ་རིན་པོ་ཆེས་གེ་སར་རྒྱལ་པོའི་ཟངས་སྐུ་ཆེན་པོ་ཞིག་ཀྱང་བཞེངས།ལོར་དཔལ་བརྒྱ་རིན་པོ་ཆེ་པེ་ཅིན་གྱི་ཀྲུང་གོ་བོད་བརྒྱུད་མཐོ་རིམ་ནང་བསྟན་སློབ་གླིང་ནས་ཐོན་ཏེ་ཕ་ཡུལ་ལ་ཕྱིར་ཕེབས་པའི་རྗེས།སྡེ་དགེ་རྫོང་མི་དམངས་འཐུས་ཚོགས་ཀྱི་ཀྲུའུ་རེན་གཞོན་པ་དང་།ལོར་སྡེ་དགེ་རྫོང་ནང་བསྟན་ཕུན་ཚོགས་ཀྱི་ཚོགས་གཙོ།ལོར་སི་ཁྲོན་ཞིང་ཆེན་ནང་བསྟན་མཐུན་ཚོགས་ཀྱི་ཚོགས་གཙོ་གཞོན་པ་བཅས་བདམས།ཁོང་ནི་རྒྱལ་ཁབ་ལ་དགའ་ཞིང་མི་རིགས་མཐུན་སྒྲིལ་ལ་མཐའ་གཅིག་ཏུ་བརྩི་བཀུར་ཞུ་མཁན་གྱི་སྤྲུལ་པའི་སྐུ་ཞིག་ཡིན་སྟབས།རྒྱལ་གཅེས་ཆོས་གཅེས་ཀྱི་དཔེ་སྟོན་མི་སྣ་དང་།མི་རིགས་མཐུན་སྒྲིལ་གྱི་སྔོན་ཐོན་མི་སྣ་ཞེས་པ་ལ་སོགས་པའི་སྲིད་གཞུང་རིམ་པ་ཁག་གི་གཟེངས་བསྟོད་མཚན་སྙན་མང་པོ་ཐོབ་མྱངས་པ་རེད།